দি আনরিজোনেবল ইফেক্টিভনেস অভ ম্যাথাম্যাটিক্‌স ইন দ্য ন্যাচারাল সায়েন্সেস
দি আনরিজোনেবল ইফেক্টিভনেস অভ ম্যাথাম্যাটিক্‌স ইন দ্য ন্যাচারাল সায়েন্সেস (ইংরেজিতে: The Unreasonable Effectiveness of Mathematics in the Natural Sciences: "প্রাকৃতিক বিজ্ঞানসমূহে গণিতের অযৌক্তিক উপযোগিতা"), ১৯৬০ খ্রিষ্টাব্দে প্রকাশিত, নোবেল-বিজয়ী পদার্থবিজ্ঞানী ইউজিন উইগনার লিখিত একটি নিবন্ধ, যাতে তিনি যুক্তি দেন যে, কোনো পদার্থবৈজ্ঞানিক তত্ত্বের গাণিতিক কাঠামো যেভাবে ঐ তত্ত্বের ভবিষ্যৎ সম্প্রাসরণের দিকনির্দেশনা দেয় এবং এমনকি অভিজ্ঞতা বাস্তব তথ্যের প্রকৃতি সম্পর্কে যেভাবে পূর্বাভাস দেয়, তা কোনো কাকতালীয় ব্যাপার নয়, বরং এটি অবশ্যই গণিত ও পদার্থবিজ্ঞান সম্পর্কে কোনো বৃহত্তর এবং গভীরতর সত্যের সাথে সম্পর্কিত।